**Zdeněk Fiala**

**5.5. 1922 – 8. 3. 1975**

**Život -** Zdeněk Fiala bol český historik a archivár. Narodil sa 5. 5. 1922 v Prahe do rodiny obchodníka Františka Fialu. Dostáva sa na gymnázium na Slovenskej ulici. Maturitou ukončil stredoškolské štúdium v roku 1941, ale ďalšie štúdium mu, kvôli vojnovému režimu zatiaľ nebolo povolené. Po roku 1945 začal pracovať v Archíve ministerstva vnútra a súčasne začal študovať históriu a pomocné vedy historické na Filozofickej fakulte UK a zároveň na Štátnej archívnej škole, ktorú sa mu v roku 1948 podarilo absolvovať na výbornú. A v roku 1949 ukončuje aj štúdium na Filozofickej fakulte UK. V roku 1951 sa stáva doktorom a v tom istom roku sa dostáva na pozíciu odborného asistenta oddelenia pomocných vied historických. V roku 1955 je povýšený z odborného asistenta na docenta pomocný vied historických. 1. 9. 1964 bol ustanovený ako riadny profesor pomocných vied historických na UK. V roku 1966 dosiahol titul doktora historický vied. 15. 2. 1973 sa stal členom korešpondentom ČSAV. Zomiera 8. 3. 1975 na cukrovku v nemocnici na Strahově. Jeho najbližšími priateľmi v rámci kolegov boli Václav Vojtíšek a Ivan Hlaváček.

**Politický postoj -** Počas vojny od roku 1942 do roku 1945 pracoval ako úradník v Spolku pre chemickú a hutnú výrobu, kde sa po bližšom zoznámení s problémmi robotníckej triedy sa stal zástancom marxistickej ideológie. A po porážke fašizmu vstupuje do strany sociálnej demokracie. Počas štúdia sa zúčastnil rôznych foriem straníckeho školenia. Člen Československej sociálno-demokratickej strany, avšak sa stranícky neangažoval. V 1948 roku po zlúčení Komunistickej strany Československa a sociálno demokratickej prešiel bez kandidatúry do KSČ.

**Dielo -** Veľmi prispel hlavne svojim prínosom do diplomatiky ako aj iných pomocných vied historických. Takisto sa zaoberal prevažne českými stredovekými dejinami a dejinami historiografie. Svojou prácou zasahuje aj do sporu o pravosť Kristiánovej legendy a sporu o rukopisy.

* Diplomatika jedna nebo dvě
* Hlavní pramen legendy Kristiánovy
* O Rukopisech po stránce paleografické
* Předhusitské Čechy 1310-1419 : český stát pod vládou Lucemburků 1310-1419
* Přemyslovské Čechy : Český stát a společnost v letech 995-1310

**Literatúra:**

Hoffmanová, Jaroslava - Pražáková, Jana: *Biografický slovník archivářů českých zemí*. Praha 2000, s. 172.

Vebr, Lubomír: *In memoriam Zdeňka Fialy: z pomocných věd historických*. Praha 1978.

**Odkazy:**

<https://rukovet.cms.flu.cas.cz/static/Odkazy_upload/AUC-HUCP_15_2_1975.pdf>

* nekrolog od Ivana Hlaváčka „Profesor Zdeněk Fiala zemřel “